“Die mense het kindertjies na Hom toe gebring dat Hy hulle die hande moet oplê en vir hulle moet bid. Sy dissipels het met hulle daaroor geraas. Maar Jesus het gesê: ‘Laat staan die kindertjies en moet hulle nie verhinder om na My toe te kom nie, want die koninkryk van die hemel is juis vir mense soos hulle.’”
Baie dankie vir elke bydrae, groot en klein. Dit is regtig wonderlik dat ons kinders reeds van kleins af harte ontwikkel vir die wêreldwye verspreiding van die Goeie Nuus van die Evangelie.
‘n Belangrike deel van Kix is om kinders aan die groter wêreld bloot te stel. Hierdie jaar se sendingprojek fokus op die werk wat deur die kerk in Kenia gedoen word. Met ons projek “Kix na Kenia” gaan ons op safari! Gebruik die projekles, kaart en skuifstukkies wat julle kan aflaai op hierdie webtuiste om die kinders meer te leer en te motiveer oor die projek. Dankie vir almal wat gereeld aan die projek deelneem; dit sorg altyd vir groot opwinding onder die kinders!